text: Savner mand og far - hvor er Rafal?
  02 august 2014 kl. 12.40
  Siden den 15. juni har den polske mand Rafal Wrobel været forsvundet på mystisk vis. Familien der står tilbage, håber at få at vide, hvad der er sket.
  I Bække ved Vejen går en noget forvirret og trist kvinde for tiden rundt med sine to børn. Siden den 15. juni har hendes mand nemlig været sporløst forsvundet.
  Weronika, som kvinden hedder, og hendes to børn, Krystian på to år og Dominik på seks, var den pågældende dag på legepladsen, mens Rafal Wröbel var i hjemmet.
  Da Weronika og de to børn kom hjem var Rafal Wróbel væk. Han havde hverken taget mobiltelefon, pas, pung eller bilnøgler til nogle af hans to biler med sig. Kun en lille sort rygsæk, havde Rafal Wróbel taget med sig.
  Bare to måneder inden hans forsvinden, var han startet på et nyt arbejde, som han, ifølge hans kone, var glad for.
  Vidner har tidligere fortalt politiet, at de har set to mænd komme til huset i en mørk bil, og er kørt væk med Rafal Wróbel. Sporet har ikke ført til noget, ligesom en eftersøgning med hunde i nærområdet ikke har givet resultat.
   
  Signalement af Rafal Wróbel:- 174 cm høj- Almindelig af bygning- Kort, brunt hår- Taler en smule danskHan blev sidst set iført:- Hvid t-shirt med Adidas-logo- Røde shorts- Sportssandaler
  
  